送錢端明還京
作者：蔡襄
朝代：宋

paragraphs: 禁墀初別紫霄端，故國生光里俗懽。
二世家聲聯將相，百年廟貌儼衣冠。
躬臨州戟迎門下，人喜曾孫夾道觀。
石照老苔封舊迹，錦溪喬木涕清瀾。
東趨越嶺興懷遠，夕聽胥濤入夢間。
江上馳心思魏闕，日邊歸路指長安。
香深離渚花重疊，涼滿行舟酒半闌。
應念非才持虎契，平時相繼入金鑾。